pythainlp/thai-wiki-dataset-v4 huggingface dataset:
เจ้าหนูข้าวจี่

เจ้าหนูข้าวจี่ เป็นการ์ตูนไทย แนวทำอาหาร ที่แต่งโดยคุณากร ขุนนราศัย และวาดภาพประกอบโดยเกษม อภิชนตระกูล โดยเริ่มตีพิมพ์ในนิตยสารการ์ตูนรายสัปดาห์ซีคิดส์ เอ๊กซ์เพรส ของสำนักพิมพ์สยามอินเตอร์คอมิกส์ ตั้งแต่ปี พ.ศ. 2559 ปัจจุบันหนังสือการ์ตูนวางจำหน่ายรวม 2 เล่มจบ
ตัวละครเอกของเรื่อง อายุ 19 ปี เจ้าของร้านแผงลอยขายข้าวจี่ชื่อ "เจ้าหนูข้าวจี่" บนถนนกังสะเดิด อำเภอเมือง จังหวัดขอนแก่น มีนิสัยปากร้ายและชอบใช้กลโกงแบบหน้าด้าน ๆ
ชื่อเล่น "เอม" อายุ 23 ปี คอลัมนิสต์ของคอลัมน์แนะนำร้านอาหารในนิตยสารแจกฟรีท้องถิ่น เป็นลูกค้าขาประจำของข้าวจี่ มักทำหน้าที่เป็นพิธีกรจำเป็นในการประลองการทำอาหารระหว่างข้าวจี่และคู่แข่งที่มาท้า
อายุ 19 ปี ลูกสาวคนโตของต้อม เจ้าของร้าน "ต้อมปลาเผา" และเป็นผู้บริหารของร้าน เป็นเพื่อนสมัยเด็กของข้าวจี่
อายุ 23 ปี คอลัมนิสต์ของคอลัมน์แนะนำร้านอาหาร "สยามโอชา" ของหนังสือพิมพ์ท้องถิ่นขอนแก่นโพสต์ มีฉายาว่า "สเน่โอะ"
อายุ 12 ปี ผู้สืบทอดกิจการของเครือภัตตาคารจีน "ดราก้อนฮาเวสต"
อายุ 13 ปี ผู้สืบทอดกิจการของเครือภัตตาคารฝรั่งเศส "หลุยส์ ครัวซองต์"
อายุ 15 ปี พี่น้องฝาแฝดผู้สืบทอดกิจการของบริษัทอาหารญี่ปุ่น "อายิโนะโมะโนะงาตาริอาริงาโต๊ะ"
อายุ 15 ปี CEO ของ "เดมอนส์คิตเช่นสเต็กเอมไพร์" บริษัทเจ้าตลาดอาหารในสหรัฐอเมริกา
รายการเล่ม.
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 10 พฤศจิกายน พ.ศ. 2559</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 20 เมษายน พ.ศ. 2560</td><td></td></tr>
</table>
โจนัส ซอล์ก

โจนัส เอ็ดเวิร์ด ซอล์ก (28 ตุลาคม ค.ศ. 1914 – 23 มิถุนายน ค.ศ. 1995) เป็นนักวิจัยการแพทย์และนักวิทยาไวรัสชาวอเมริกัน เขาค้นพบและพัฒนาวัคซีนโรคโปลิโอสำเร็จครั้งแรก เขาเกิดในนครนิวยอร์ก เข้าศึกษาที่โรงเรียนแพทย์มหาวิทยาลัยนิวยอร์ก ต่อมาเลือกทำวิจัยการแพทย์แทนเป็นแพทย์เวชปฏิบัติ ซอล์กได้ปริญญาการแพทย์ ณ มหาวิทยาลัยนี้ แล้วใน ค.ศ. 1939 เขาเป็นแพทย์นักวิทยาศาสตร์ที่มหาวิทยาลัยเมานต์ไซนาย เขายังทำวิจัยที่มหาวิทยาลัยมิชิแกน 
ก่อน ค.ศ. 1955 เมื่อมีการริเริ่มวัคซีนซอล์ก โรคโปลิโอถือเป็นปัญหาสาธารณสุขที่น่ากลัวที่สุดอย่างหนึ่งในโลก ในสหรัฐหลังสงคราม การระบาดประจำปีมีความเสียหายเพิ่มขึ้น การระบาดในสหรัฐเมื่อ ค.ศ. 1952 ถือเป็นการระบาดครั้งเลวร้ายที่สุดในประวัติศาสตร์ของประเทศ มีรายงานผู้ป่วยเกือบ 58,000 คน มีผู้เสียชีวิต 3,145 คน และอีก 21,269 คนมีอาการอัมพาตเล็กน้อยถึงพิการในปีนั้น โดยผู้ป่วยส่วนใหญ่เป็นเด็ก ผลคือ นักวิทยาศาสตร์แข่งขันลนลานเพื่อหาวิธีป้องกันหรือรักษาโรค ใน ค.ศ. 1938 ประธานาธิบดีสหรัฐ แฟรงกลิน ดี. โรสเวลต์ ผู้ป่วยโรคโปลิโอที่ขึ้นชื่อที่สุดของโลก ก่อตั้งมูลนิธิสำหรับอัมพาตทารกแห่งชาติ องค์การซึ่งจะให้ทุนสนับสนุนการพัฒนาวัคซีน
ใน ค.ศ. 1947 ซอล์กรับการแต่งตั้งโรงเรียนแพทย์มหาวิทยาลัยพิตต์สเบิร์ก ใน ค.ศ. 1948 เขาดำเนินโครงการที่มูลินิธิสำหรับอัมพาตทารกแห่งชาติสนับสนุนทุนเพื่อตัดสินจำนวนชนิดต่าง ๆ ของไวรัสโปลิโอ ซอล์กสบโอกาสขยายโครงการนี้ไปถึงการพัฒนาวัคซีนต้านโปลิโอ และร่วมกับคณะวิจัยที่เชี่ยวชาญที่เขารวบรวม อุทิศตนให้กับงานนี้เป็นเวลาอีกเจ็ดปี มีการทดลองสนามเพื่อทดสอบวัคซีนซอล์ก มีเด็กนักเรียนกว่า 1,800,000 คนเข้าร่วมการทดลอง เมื่อข่าวความสำเร็จของวัคซีนเผยแพร่ต่อสาธารณะเมื่อวันที่ 12 เมษายน ค.ศ. 1955 ซอล์กได้รับยกย่องเป็น "คนงานปาฏิหาริย์" และวันนั้นเกือบเป็นวันหยุดประจำชาติ ทั่วโลก มีการเริ่มเร่งรัดให้วัคซีนทันที โดยประเทศอย่างแคนาดา สวีเดน เดนมาร์ก นอร์เวย์ เยอรมนีตะวันตก เนเธอร์แลนด์ สวิตเซอร์แลนด์ และเบลเยียมกำลังวางแผนเริ่มโครงการให้ภูมิคุ้มกันโปลิโอโดยให้วัคซีนของซอล์ก 
ซอล์กรณรงค์สนับสนุนการให้วัคซีนโดยบังคับ โดยอ้างว่าสาธารณสุขควรถือเป็น "การผูกมัดทางศีลธรรม" ความสนใจเดียวของเขาคือ เพื่อพัฒนาวัคซีนที่ปลอดภัยและมีประสิทธิภาพให้เร็วที่สุดเท่าที่เป็นไปได้โดยไม่สนใจประโยชน์ส่วนตน เมื่อถูกถามว่าผู้ใดเป็นเจ้าของสิทธิบัตรวัคซีน ซอล์กตอบว่า "ไม่มีสิทธิบัตร คุณสามารถจดสิทธิบัตรดวงอาทิตย์ได้หรือ" ใน ค.ศ. 1960 เขาก่อตั้งสถาบันเพื่อการศึกษาชีววิทยาซอล์กในลาฮอยยา (La Jolla) รัฐแคลิฟอร์เนีย ซึ่งปัจจุบันเป็นศูนย์การวิจัยการแพทย์และวิทยาศาสตร์ เขายังดำเนินการวิจัยและจัดพิมพ์หนังสือต่อไป บั้นปลายของซอล์กใช้ไปกับการค้นหาวัคซีนต้านเอชไอวี เอกสารส่วนบุคคลของเขาถูกเก็บรักษาไว้ที่หอสมุดมหาวิทยาลัยแคลิฟอร์เนีย แซนดีเอโก
วัคซีนโรคโปลิโอ

วัคซีนโรคโปลิโอเป็นวัคซีนที่ใช้ป้องกันโรคโปลิโอ ชนิดหนึ่งใช้เชื้อไวรัสโปลิโอตายและให้โดยการฉีด (IPV) ส่วนอีกชนิดหนึ่งใช้เชื้อไวรัสโปลิโอเป็นและให้ทางปาก (OPV) องค์การอนามัยโลกแนะนำให้เด็กทุกคนได้รับวัคซีนต้านโรคโปลิโอ วัคซีนทั้งสองชนิดกำจัดโรคโปลิโอไปจากส่วนใหญ่ของโลก และลดจำนวนผู้ป่วยต่อปีจากประมาณ 350,000 คนใน ค.ศ. 1988 เหลือ 359 คนใน ค.ศ. 2014
วัคซีนโรคโปลิโอชนิดเชื้อตายปลอดภัยมาก อาจเกิดอาการแดงหรือปวดเล็กน้อย ณ จุดฉีด วัคซีนโรคโปลิโอทางปากทำให้เกิดโรคโปลิโออัมพาตที่สัมพันธ์กับวัคซีนประมาณสามต่อล้านขนาด โดยทั่วไปให้วัคซีนทั้งสองชนิดได้อย่างปลอดภัยระหว่างการตั้งครรภ์และผู้ป่วยเอชไอวี 
วัคซีนโรคโปลิโอชนิดแรกเป็นวัคซีนโปลิโอชนิดเชื้อตาย ซึ่งพัฒนาโดยโจนัส ซอล์ก และมีใช้ใน ค.ศ. 1955 วัคซีนโรคโปลิโอทางปากพัฒนาโดยแอลเบิร์ต ซาบิน และมีใช้เชิงพาณิชย์ใน ค.ศ. 1961 ทั้งสองอยู่ในรายการยาหลักขององค์การอนามัยโลก ซึ่งเป็นยาสำคัญที่สุดที่จำเป็นในระบบสุขภาพพื้นฐาน ราคาขายส่งอยู่ที่ประมาณ 0.25 ดอลลาร์สหรัฐต่อขนาดสำหรับรูปให้ทางปากใน ค.ศ. 2014 ในสหรัฐ มีราคาระหว่าง 25 ถึง 50 ดอลลาร์สหรัฐในรูปเชื้อตาย
ผลข้างเคียง.
วัคซีนโรคโปลิโอเป็นวัคซีนเชื้อเป็นที่ถูกทำให้สิ้นฤทธิ์ จึงมีความปลอดภัยสูงมาก ผู้รับวัคซีนชนิดฉีดบางรายอาจมีอาการบวมแดงหรือเจ็บที่ตำแหน่งฉีดวัคซีน ส่วนวัคซีนชนิดกินพบว่าบางครั้งทำให้เกิดโรคโปลิโอจากวัคซีนจนมีอาการอ่อนแรง ซึ่งพบได้ 3 ครั้ง ต่อการให้วัคซีนหนึ่งล้านครั้ง โดยทั่วไปถือว่ามีความปลอดภัยเพียงพอสามารถให้กับหญิงตั้งครรภ์ได้ และให้กับผู้ติดเชื้อเอชไอวีที่มีสุขภาพดีได้ด้วย
โรคโปลิโอจากวัคซีน.
โรคโปลิโอจากวัคซีนเป็นภาวะแทรกซ้อนที่พบได้น้อยมากของการใช้วัคซีนโปลิโอแบบกิน เกิดจากการที่เชื้อในวัคซีนเกิดการประกอบพันธุกรรมใหม่เป็นสายพันธุ์ที่ทำให้เกิดการติดเชื้อในระบบประสาทและทำให้มีอาการอ่อนแรงได้ อาการที่เกิดจากเชื้อไวรัสโปลิโอชนิดมาจากวัคซีน (vaccine-derived poliovirus, VDPV) นี้เหมือนกันทุกประการกับอาการที่เกิดจากเชื้อไวรัสโปลิโอในธรรมชาติ มีรายงานว่ามีการระบาดของเชื้อไวรัสโปลิโอชนิดมาจากวัคซีนที่ออกสู่ธรรมชาติ (circulating vaccine-derived poliovirus, cVDPV) ทำให้เกิดโรคอัมพาตจากโปลิโอชนิดมาจากวัคซีน (vaccine-associated paralytic poliomyelitis, VAPP) ซึ่งมักพบในพื้นที่ที่มีการให้วัคซีนโปลิโอชนิดกินแต่ไม่ทั่วถึง เชื่อว่าเป็นเพราะเชื้อในวัคซีนทำให้คนในพื้นที่เกิดภูมิคุ้มกันต่อเชื้อในธรรมชาติ เมื่อเกิดโรคจึงพบเฉพาะชนิดที่เกิดจากเชื้อที่มาจากวัคซีน
เมื่อ ค.ศ. 2016 องค์การอนามัยโลกได้ใช้มาตรการเพื่อลดโอกาสเกิดโรคแทรกซ้อนเหล่านี้ โดยให้แต่ละประเทศเปลี่ยนชนิดวัคซีนโปลิโอแบบกินจากชนิด 3 สายพันธุ์ มาเป็นชนิด 2 สายพันธุ์ ซึ่งไม่มีเชื้อโปลิโอชนิดที่ 2 อีกต่อไป เนื่องจากเชื้อโปลิโอชนิดนี้ถูกกำจัดหมดไปจากโลกตั้งแต่ ค.ศ. 1999
สำหรับประเทศไทยพบการระบาดของโรคโปลิโอครั้งแรกในปี 2495 โดยมีรายงานผู้ป่วยจำนวน 425 ราย จากนั้นพบผู้ป่วยมาอย่างต่อเนื ่องจนสูงสุดในปี 2522 ซึ่งพบผู้ป่วยจำนวน 1,083 ราย แต่หลังจากเริ่มให้วัคซีน ป้องกันโรคโปลิโอตั้งแต่ปี 2520 นั้น จำนวนผู้ป่วยได้ลดลงมาเป็นลำดับ โดยพบผู้ป่วยโปลิโอสายพันธุ์ก่อโรคตามธรรมชาติ สายพันธุ์ที่ 1 เมื่อเดือน เมษายน 2540 เป็นรายสุดท้าย ของประเทศ สำหรับผู้ป่วยโปลิโอสายพันธุ์วัคซีนกลายพันธุ์พบรายสุดท้ายในปี 2546 และรักษาสถานะปลอด โรคโปลิโอมาอย่างต่อเนื่องจนถึงปัจจุบัน
พระเผด็จ ทตฺตชีโว

พระเผด็จ ทตฺตชีโว หรือ หลวงพ่อทตฺตชีโว เป็นพระภิกษุชาวไทย ปัจจุบันดำรงตำแหน่งเป็นรองเจ้าอาวาสวัดพระธรรมกาย และเป็นอดีตผู้รักษาการแทนเจ้าอาวาสวัดพระธรรมกาย ฉายา ทตฺตชีโว แปลว่า ผู้ถวายชีวิตแล้วแด่พระศาสนา
ประวัติ.
ก่อนอุปสมบท.
พระเผด็จ ทตฺตชีโว มีนามเดิมว่า เผด็จ ผ่องสวัสดิ์ เกิดเมื่อวันที่ 21 ธันวาคม พ.ศ. 2483 ณ ตำบลปากแพรก อำเภอเมือง จังหวัดกาญจนบุรี เป็นผู้มีความใฝ่ฝันในการฝึกสมาธิมาตั้งแต่วัยรุ่น ขณะเรียนหนังสืออยู่ชั้นมัธยม 4 ที่โรงเรียนวิสุทธรังษี จังหวัดกาญจนบุรี เคยเที่ยวเสาะแสวงหาครูบาอาจารย์ ลองผิดลองถูกมาแล้วหลายสำนัก
หลังจากจบชั้นมัธยมศึกษาปีที่ 8 ที่โรงเรียนเตรียมอุดมศึกษาแล้ว ได้เข้าไปศึกษาในคณะเกษตร มหาวิทยาลัยเกษตรศาสตร์ ทำให้มีโอกาสได้รู้จักกับนิสิตรุ่นน้องชื่อไชยบูลย์ สุทธิผล (ปัจจุบันคือพระไชยบูลย์ ธมฺมชโย) ด้วยความศรัทธาในภูมิธรรม ความรู้และการประพฤติปฏิบัติของรุ่นน้องคนนี้ จึงได้ติดตามไปฝากตัวเป็นลูกศิษย์ศึกษาวิชชาธรรมกายกับแม่ชีจันทร์ ขนนกยูง ตามหลักของพระมงคลเทพมุนี (สด จนฺทสโร) ที่วัดปากน้ำ ภาษีเจริญ และได้เป็นกำลังสำคัญในการบุกเบิกสร้างวัดพระธรรมกายมาตั้งแต่ต้นจนถึงปัจจุบัน
อุปสมบท.
เมื่อวันที่ 19 ธันวาคม พ.ศ. 2514 ณ วัดปากน้ำ ภาษีเจริญ กรุงเทพมหานคร มีฉายาว่า "ทตฺตชีโว" แปลว่า "ผู้ถวายชีวิตแล้วแด่พระศาสนา" โดยมีสมเด็จพระมหารัชมังคลาจารย์ (ช่วง วรปุญฺโญ) ขณะดำรงสมณศักดิ์ที่พระเทพวรเวที เป็นพระอุปัชฌาย์
วันที่ 7 ธันวาคม พ.ศ. 2559 ศาลจังหวัดปทุมธานี อนุมัติให้ตำรวจออกหมายเรียกพระราชภาวนาจารย์ให้เข้าพบพนักงานสอบสวน และในวันที่ 22 มีนาคม พ.ศ. 2560 พระเผด็จ ทตฺตชีโว เข้ารับทราบข้อหาฝ่าฝืนคำสั่งคณะรักษาความสงบแห่งชาติที่ 5/2560 กรณีไม่มารายงานตัวตามหมายเรียก จากพนักงานอัยการ
พระราชภาวนาจารย์ (เผด็จ ทตฺตชีโว) มีปกติวิสัยแห่งความเป็นครูผู้เปี่ยมล้นคุณธรรม ทั้งมีจิตกอปรด้วยความเป็นกัลยาณมิตร อุทิศตัวทุ่มเทให้งานอบรมเทศน์สอนและงานเขียนหนังสือธรรมะที่เป็นผลงานอันทรงคุณค่ามากมายประมาณกว่า 136 เล่ม ทั้งนี้ได้มีการแปลเป็นภาษาอังกฤษอีกหลายเล่ม รวมทั้งที่จัดทำเป็นเทปและวีดีโอเทปอีกมากมาย ตัวอย่างชื่อผลงานหนังสือที่เป็นที่รู้จัก และใช้เป็นคู่มือการดำเนินชีวิต เช่น มงคลชีวิต 38 ประการ, พระแท้, หลวงพ่อตอบปัญหา, เสขิยวัตร (ต้นบัญญัติมารยาทไทย), ก่อนไปวัด, คนดีที่โลกต้องการ, แด่นักสร้างบารมี, แม่แบบคนดี, รัฐศาสตร์เชิงพุทธ, เศรษฐศาสตร์แนวพุทธ, คัมภีร์กู้วิกฤตชาติ, ครอบครัวอบอุ่น, บทฝึกลูกรัก, ศาสตร์และศิลป์แห่งความเป็นครู และ อัตชีวประวัติของพระเผด็จ ทตฺตชีโว ในหนังสือเล่าเรื่องยาย เป็นต้น
สมณศักดิ์ในอดีต.
พระทัตตชีโว ได้รับโปรดเกล้าฯ พระราชทานสมณศักดิ์ ดังนี้
นางวิสาขา

วิสาขา  เป็นสาวิกาของพระโคตมพุทธเจ้า ได้บรรลุโสดาบันตั้งแต่อายุได้ 7 ขวบ เป็นผู้สร้างวัดบุพพาราม เป็นผู้ริเริ่มถวายผ้าอาบน้ำฝน และได้รับยกย่องจากพระพุทธเจ้าให้เป็นเอตทัคคะฝ่ายทายิกา 
ประวัติ.
ธัมมปทัฏฐกถาได้กล่าวถึงประวัตินางวิสาขาไว้ว่า นางวิสาขาเป็นบุตรสาวของธนญชัยเศรษฐี (บุตรคนโตของเมณฑกเศรษฐี) กับนางสุมนาเทวี (ธิดาอนาถบิณฑิกเศรษฐี) ภูมิลำเนาอยู่ภัททิยนคร แคว้นอังคะ มีน้องสาวคนหนึ่งชื่อสุชาดา (คนละคนกับนางสุชาดา มารดาพระยสะ) เมื่ออายุได้ 7 ขวบ ปู่ของท่านได้มอบหมายให้ท่านและบริวาร 500 คนไปต้อนรับพระพุทธเจ้า พระองค์ได้ทรงแสดงธรรมจนนางวิสาขาและบริวารทั้งหมดได้บรรลุโสดาบัน
ต่อมาพระเจ้าปเสนทิโกศลได้เสด็จมาหาพระเจ้าพิมพิสาร ทูลขอเศรษฐีคนหนึ่งไปอยู่ประจำแคว้นโกศล พระเจ้าพิมพิสารจึงโปรดให้ธนัญชัยเศรษฐีย้ายตามพระเจ้าปเสนทิโกศลไป เมื่อถึงสถานที่เหมาะสมแห่งหนึ่งซึ่งห่างจากกรุงสาวัตถี 7 โยชน์ เศรษฐีได้กราบทูลพระเจ้าโกศลว่ากรุงสาวัตถีคับแคบไป ขอตั้งเมืองอยู่ที่นี่ พระเจ้าโกศลจึงให้สร้างเมืองสาเกต พระราชทานแก่ธนญชัยเศรษฐี
ทางเมืองสาวัตถีมีเศรษฐีคนหนึ่งชื่อมิคาระ ประสงค์จะหาคู่ครองให้ปุณณวัฒนะบุตรชายของตน ปุณณวัฒนะขอให้หาหญิงสาวที่เพียบพร้อมด้วยเบญจกัลยาณี มิคารเศรษฐีจึงส่งพราหมณ์ 8 คน ไปหาหญิงสาวที่มีคุณสมบัติตามนั้น แล้วฝากพวงมาลัยทองคำไปเป็นของหมั้น เมื่อพวกพราหมณ์ได้พบนางวิสาขามีคุณสมบัติตามที่ตามหา จึงได้มอบมาลัยทองคำและเดินทางไปสู่ขอนางวิสาขากับธนญชัยเศรษฐีจนเป็นที่ตกลง พระเจ้าโกศลและมิคารเศรษฐีจึงเดินทางไปรับนางวิสาขามาอยู่เมืองสาวัตถี
สมันตปาสาทิการะบุว่านางวิสาขามีบุตรชาย 10 คน บุตรสาว 10 คน บุตรแต่ละคนก็มีบุตรชายบุตรสาวอย่างละ 10 คนเช่นกัน นางวิสาขาจึงมีหลานรวมทั้งหมด 400 คน
สุมังคลวิลาสินีระบุว่านางวิสาขามีอายุยืนถึง 120 ปีจึงถึงแก่กรรม ส่วนปรมัตถทีปนีระบุว่าหลังจากนั้นนางได้ไปเกิดในสวรรค์ชั้นนิมมานรดี เป็นชายาของท้าวสุนิมมิต
มายฮีโร่ อคาเดเมีย

มายฮีโร่ อคาเดเมีย (Boku no Hīrō Akademia) เป็นมังงะญี่ปุ่นที่เขียนและวาดโดย โคเฮ โฮริโกชิ ตีพิมพ์ในนิตยสารโชเน็ง "วีคลี่โชเน็งจัมป์" ของชูเอชะ ตั้งแต่เดือนกรกฎาคม พ.ศ. 2557 ถึงสิงหาคม พ.ศ. 2567 และรวมเล่มเป็น 42 ทังโกบง
เรื่องราวเกิดขึ้นในโลกที่พลังพิเศษ (เรียกว่า "อัตลักษณ์" หรือ "เควิร์กส") กลายเป็นเรื่องปกติ โดยมีตัวเอกคือ มิโดริยะ อิซึคุ เด็กหนุ่มที่เกิดมาโดยไม่มีอัตลักษณ์ แต่ยังคงใฝ่ฝันอยากเป็นซูเปอร์ฮีโร่ เขาได้รับเลือกจากออลไมต์ ฮีโร่ที่ยิ่งใหญ่ที่สุดในโลก ซึ่งมอบอัตลักษณ์ให้มิโดริยะหลังจากเห็นศักยภาพของเขา และช่วยให้เขาเข้าเรียนในโรงเรียนมัธยมชื่อดังสำหรับฝึกฝนฮีโร่
มังงะเรื่องนี้ได้รับความนิยมจนกลายเป็นแฟรนไชส์สื่อ และมีภาคแยกหลายเรื่อง เช่น ', ', และ "" รวมถึงการดัดแปลงเป็นไลต์โนเวล, ละครเวที, สินค้า และวิดีโอเกมหลายเกม นอกจากนี้ยังมีการสร้างเป็นอนิเมะโดยสตูดิโอ โบนส์ ซึ่งออกอากาศในญี่ปุ่นตั้งแต่ฤดูกาลแรกในเดือนเมษายน - มิถุนายน พ.ศ. 2559 ตามด้วยฤดูกาลที่สองถึงเจ็ด และมีกำหนดฉายฤดูกาลที่แปด (เป็นฤดูกาลสุดท้าย) ในไตรมาสที่ 4 ของปี พ.ศ. 2568
นอกจากนี้ ยังมีภาพยนตร์อนิเมะ 4 เรื่อง ได้แก่ ', ', ', และ ' รวมถึงโอวีเอ (OVA) จำนวน 10 ตอน และมีแผนพัฒนาภาพยนตร์คนแสดงโดย Legendary Entertainment
"มายฮีโร่อคาเดเมีย" ประสบความสำเร็จทางการค้าสูง โดยติดรายชื่อหนังสือขายดีของนิวยอร์กไทมส์หลายครั้ง และมียอดจำหน่ายมากกว่า 100 ล้านเล่มภายในเมษายน พ.ศ. 2567 รวมถึงภาคแยก ทำให้เป็นหนึ่งในมังงะขายดีตลอดกาล นอกจากนี้ ยังได้รับคำชมจากนักวิจารณ์ในด้านงานศิลป์ ตัวละคร และเนื้อเรื่อง
เนื้อเรื่อง.
มิโดริยะ อิซึคุ เป็นเด็กมัธยมต้นธรรมดาคนหนึ่งที่อยู่ในโลกของผู้คนที่ไม่ธรรมดา เพราะว่าโลกที่เขาอยู่นั้น 80% ของมนุษย์ล้วนมี "อัตลักษณ์" หรือว่าพลังเหนือธรรมชาติ ทว่าอิซึกุนั้นได้มีความฝันอยากเป็น "ฮีโร่" มาตั้งแต่เด็ก ถึงแม้ตัวเขาเอง ไร้อัตลักษณ์มาตั้งแต่เกิด และทำให้โดนเพื่อนล้อหรือรังแกเพราะเหตุผลดังกล่าวก็ตาม. แต่หลังจากเหตุการณ์วิกฤติวันหนึ่งที่อิซึคุได้พยายามช่วยชีวิตเพื่อนสมัยเด็กของเขาไว้จาก "วิลเลิน" (Villain) (ผู้ที่ใช้อัตลักษณ์ในทางที่ไม่ดี) นั้น ทำให้ฮีโร่อันดับ 1 ในสายตาของอิซึคุนาม ออลไมท์ (All Might) ได้เห็นวีรกรรมของอิซึกุ เขาจึงได้ตัดสินใจมอบอัตลักษณ์ "วัน ฟอร์ ออล" (One for All) ของตนให้อิซึคุเป็นผู้สืบทอด เรื่องราวหลังจากนี้บอกเล่าประสบการณ์ใน "โรงเรียนมัธยมปลายยูเอ" ของมิโดริยะและอุปสรรคที่เขาต้องฟันฝ่าก่อนที่จะมาเป็นสุดยอดฮีโร่ด้วยความพยายามของเขาเอง และเขาต้องช่วยทุกคนให้ได้
สื่อ.
อนิเมะ.
ในวันที่ 29 ตุลาคม พ.ศ. 2558 Anime News Network ได้ประกาศการจัดสร้าง"มายฮีโร่ อคาเดเมีย" โดยสตูดิโอโบนส์.
ด้านการประชาสัมพันธ์มีการเปิดเว็บ "heroaca.com" ภายใต้การควบคุมโดย โดยผุ้กำกับ Kenji Nagasaki เขียนบทโดยYōsuke Kuroda และการร่วมมือกันออกแบบโดย Yoshikiko Umakoshi และนักออกเพลงYuki Hayashi. โดยการออกอากาศทางMBS และเครื่อข่ายJapan News Network ในช่องสถานี 'Nichigo' โดยเริ่มออกอากาศในวันอาทิตย์ เวลา 17.00 น.ตามเวลาญี่ปุ่น. โดยเพลงเปิดใช้เพลงของวงPorno Graffittiและเพลงปิดใช้เพลงของ จักพงษ์ เอนก. ในเดือนมีนาคม พ.ศ. 2559Tanti Witthayaphumก็ได้ประกาศการออกอากาศผ่านโครงข่ายและเว็บไซต์ให้กับผู้ที่เป็นสมาชิกได้ทันที
รายชื่อประเทศเรียงตามการส่งออกรถบรรทุก

ด้านล่างนี้เป็น รายชื่อประเทศเรียงตามการส่งออกรถบรรทุกมากที่สุด 20 อันดับแรก ซึ่งเป็นข้อมูลจาก The Observatory of Economic Complexity เมื่อปี 2555
รายชื่อประเทศเรียงตามการส่งออกเพชร

ด้านล่างนี้เป็น รายชื่อประเทศเรียงตามการส่งออกเพชรมากที่สุด 10 อันดับแรก ซึ่งเป็นข้อมูลจาก The Observatory of Economic Complexity เมื่อปี 2012
รายชื่อประเทศเรียงตามการส่งออกคอมพิวเตอร์

ด้านล่างนี้เป็น รายชื่อประเทศเรียงตามการส่งออกคอมพิวเตอร์มากที่สุด 20 อันดับแรก ซึ่งเป็นข้อมูลจาก The Observatory of Economic Complexity เมื่อปี 2555
การเรียกชื่อสารเคมีตามระบบสต็อก

การเรียกชื่อสารเคมีระบบสต็อก  เป็นระบบการเรียกชื่อสารอนินทรีย์ที่ถูกใช้อย่างแพร่หลายในประเทศต่างๆทั่วโลก โดยระบบการเรียกชื่อนี้ถูกเสนอและพัฒนาขึ้นโดย อัลเฟรด สต็อก (Alfred Stock) นักเคมีชาวเยอรมันในปี ค.ศ. 1919 ในระบบสต็อกจะมีการระบุสถานะออกซิเดชันของธาตุบางชนิดหรือธาตุทั้งหมดโดยใช้ตัวเลขโรมันในวงเล็บ
ประวัติ.
อัลเฟรด สต็อก นักเคมีชาวเยอรมันผู้บุกเบิกในงานด้านเคมีของโบรอนและซิลิคอนไฮไดรด์ เขาที่รู้จักในทางเคมีศึกษา(chemical education) และการเรียกชื่อสาร (chemical nomenclature) สต็อกเป็นนักเคมีคนแรกที่เรียกสารประกอบไฮไดรด์ของโบรอนและซิลิคอนว่า โบเรน (borane) และ ไซเลน (silane) ตามลำดับ 
ในช่วงทศวรรษ 1900 โรเซนเฮม (Rosenheim) และ คอปเพล (Koppel) ได้เสนอระบบการอ่านชื่อสารเคมีโดยใช้เลขอารบิกในการบอกจำนวนอะตอมในสารประกอบธาตุคู่ (binary compounds) เช่น Fe2O3 อ่านว่า 2-ไอร์ออน 3-ออกไซด์ (2-iron 3-oxide) จนกระทั่งในปี ค.ศ. 1919 อัลเฟรด สต็อก ได้เสนอหลักการเรียกชื่อสารเคมีขึ้นใหม่ เรียกว่า ระบบสต็อก (Stock system) 
สต็อกเป็นนักเคมีคนแรกๆที่ศึกษาเรื่องการกำหนดสถานะออกซิเดชันของธาตุให้ชัดเจนอย่างจริงจัง ก่อนหน้านั้นการเรียกชื่อสารที่ประกอบด้วยธาตุที่มีสถานะออกซิเดชันหลายค่ายังเป็นการใช้คำลงท้ายชื่อไอออนบวกว่า "-อัส" (-ous) สำหรับอะตอมที่มีสถานะออกซิเดชันต่ำกว่า และใช้คำลงท้ายว่า "-อิก" (-ic) สำหรับอะตอมที่มีสถานะออกซิเดชันสูงกว่า ซึ่งระบบเดิมนี้มีข้อจำกัดที่ใช่อ่านชื่อได้สำหรับธาตุที่มีสถานะออกซิเดชันได้สองค่าเท่านั้น
วิธีการเรียกชื่อสารเคมีตามระบบสต็อก.
หลักการโดยทั่วไป.
สำหรับระบบที่สต็อกเสนอขึ้นใหม่จะใช้เลขโรมันในวงเล็บระบุสถานะออกซิเดชันของธาตุอะตอมกลาง (ดังตารางข้างล่าง) ซึ่งระบบนี้ สหภาพเคมีบริสุทธิ์และเคมีประยุกต์ระหว่างประเทศ (IUPAC) ได้ให้การยอมรับเป็นหนึ่งในวิธีเรียกชื่อสารเคมีสากล อย่างไรก็ตาม การเขียนตัวเลขโรมันเพื่อระบุสถานะออกซิเดชันจะใช้กับสารประกอบของธาตุที่มีสถานะออกซิเดชันได้หลายค่าเท่านั้น
หลักการเขียนและอ่านออกเสียง.
การเขียนชื่อ.
สารประกอบทั่วไป.
การเขียนระบุสถานะออกซิเดชันจะใช้ตัวเลขโรมันในวงเล็บ โดยเขียนชิดกับชื่อธาตุ เช่น 
เนื่องจากไม่มีเลขศูนย์ในตัวเลขโรมัน หากสถานะออกซิเดชันเป็น 0 จะใช้ตัวเลขอารบิก 0 แสดงสถานะออกซิเดชัน
สารประกอบสถานะออกซิเดชันผสม.
สำหรับสารประกอบที่อะตอมที่มีสถานะออกซิเดชันหลายค่ามีสถานะออกซิเดชันผสม ให้ใช้เครื่องหมาย จุลภาค  คั่นกลางโดยเขียนเลขโรมันเรียงลำดับจากน้อยไปหามากโดยไม่เว้นเวรรค เขียนในวงเล็กและเขียนชิดกับชื่อธาตุ เช่น 
การอ่านออกเสียง.
การอ่านออกเสียงชื่อสารเคมีตามระบบสต็อก จะอ่านสถานะออกซิเดชันด้วยการนับจำนวนในภาษาอังกฤษโดยปกติ ได้แก่ 1, 2, 3, ... เป็น วัน, ทู, ทรี, ... ตัวอย่าง
รายชื่อประเทศเรียงตามการส่งออกวงจรเบ็ดเสร็จ

ด้านล่างนี้เป็น รายชื่อประเทศที่ส่งออกวงจรเบ็ดเสร็จมากที่สุด 20 อันดับแรก ข้อมูลของ The Observatory of Economic Complexity เมื่อปี พ.ศ. 2555
เจษฎา ลัดดาชยาพร

เจษฎา ลัดดาชยาพร (ชื่อเล่น: ปั้น) รู้จักกันในนาม ปั้น แบชเชอร์ เกิดเมื่อวันที่ 3 มีนาคม พ.ศ. 2524 เป็นนักร้องและนักดนตรีชาวไทย อดีตนักร้องวงละอ่อน แบชเชอร์และ Status Single ภายหลังการลาออกของ อาทิวราห์ คงมาลัย เจษฎาได้ขึ้นมาเป็นนักร้องนำแทนและได้ออกอัลบั้มประกอบละครเรื่อง “เทพนิยายนายเสนาะ” ในนามวงละอ่อน ภายใต้สังกัด มิวสิค บั๊กส์ หลังจากนั้นวงละอ่อนก็ได้ยุติไป เจษฎาหันมาเอาดีทางด้านการศึกษา ภายหลังเจษฎาได้ชักชวนรุ่นพี่ นัส-อรรถพล กุมภานนท์ และ โฮม-ศิวพร ห้วยหงษ์ทอง มาร่วมก่อตั้งวง แบชเชอร์ ในสังกัดค่ายมิวสิคบักส์ เมื่อปี 2548 จนกระทั่งปี 2555 พวกเขาได้อยู่ในสังกัดโมโน มิวสิค และได้เปลี่ยนชื่อวงเป็น Status Single เจษฎาตัดสินใจเป็นศิลปินเดี่ยวหลังจากที่ได้ร่วมทำในนามแบชเชอร์และ Status Single อย่างยาวนาน ปัจจุบันเจษฎาเป็นศิลปินในนามสังกัดจีนี่เรคอร์ดสในเครือจีเอ็มเอ็ม แกรมมี่
ประวัติ.
ปั้นเกิดเมื่อวันที่ 2 มีนาคม พ.ศ. 2524 จบการศึกษาระดับปริญญาตรี คณะบริหารธุรกิจ มหาวิทยาลัยเทคโนโลยีราชมงคลพระนคร วิทยาเขตพณิชยการพระนคร ได้ขึ้นมาเป็นนักร้องนำของวงละอ่อน แทนอาทิวราห์ คงมาลัยที่ออกไปตั้งวงบอดี้สแลม และได้ออกจำหน่ายอัลบั้มชุดที่ 2 ซึ่งเป็นอัลบั้มเพลงประกอบละคร มีชื่อว่า เทพนิยายนายเสนาะ
พระนางอินซู

พระพันปีหลวงอินซู ตระกูลฮัน (소혜왕후 한씨,8 กันยายน พ.ศ. 1980 – 27 เมษายน พ.ศ. 2047) หรือ พระมเหสีโซฮเย พระวรชายาใน เจ้าชายรัชทายาทอึยกย็อง พระราชมารดาใน พระเจ้าซ็องจง และเป็นพระอัยยิกาใน ย็อนซันกุน และ พระเจ้าชุงจง ถือได้ว่าพระนางเป็นหนึ่งในสตรีที่ทรงอำนาจและอิทธิพลที่สุดคนหนึ่งในสมัยราชวงศ์โชซ็อน
พระราชประวัติ.
พระพันปีหลวงอินซู เสด็จพระราชสมภพเมื่อวันที่ 8 กันยายน พ.ศ. 1980 ในรัชสมัย พระเจ้าเซจงมหาราช เป็นธิดาของฮันฮว็อก รองอัครมหาเสนาบดีในรัชสมัยพระเจ้าเซโจ
เสกสมรส.
ต่อมาเสกสมรสกับ องค์ชายโทว็อน อีจางหรือต่อมาคือ เจ้าชายรัชทายาทอึยกย็อง พระราชโอรสพระองค์ใหญ่ใน พระเจ้าเซโจ กับ พระนางช็องฮี มีพระราชโอรส 2 พระองค์ และพระธิดา 1 พระองค์ ได้แก่ องค์ชายวอลซาน,องค์หญิงมยองซุก และ องค์ชายชาซาน ซึ่งต่อมาได้ขึ้นเป็นพระราชาองค์ที่ 9 แห่งโชซอน พระนามว่าพระเจ้าซ็องจง
พระพันปีและผู้สำเร็จราชการ.
หลังจากที่พระองค์มีพระประสูติกาลองค์ชายชาซาน ไม่นานนักก็ได้มีเหตุการณ์ที่ไม่คาดฝันขึ้นเมื่อ เจ้าชายรัชทายาทอึยกย็อง ได้ประชวรสวรรคต พระนางจึงต้องพ้นจากตำแหน่งและเสด็จออกไปอยู่นอกวังเมื่อพระชนมายุได้ 20 ชันษา ทำให้พระนางต้องเลี้ยงพระโอรสทั้งสองอยู่นอกวังเป็นเวลา 12 ปี จนองค์ชายชาซานโอรสองค์เล็กของพระนางขึ้นครองราชย์เป็น พระเจ้าซ็องจง พระราชาองค์ที่ 9 แห่งโชซอนพระนางจึงได้คืนสู่ตำแหน่งโดยได้รับการสถาปนาเป็นพระพันปีหลวงแห่งโชซอนมีพระนามว่า พระพันปีหลวงยินซู แห่งโชซอนขณะมีพระชนม์มายุได้ 32 ชันษา ซึ่งคำว่า “อินซู” มากจากคำนำหน้าของชื่อเต็มพระนางคือ "อินซู ฮวีซุก มยองอี โซฮเย วังฮู" ส่วนสวามีของพระนาง เจ้าชายรัชทายาทอึยกย็อง ก็ได้รับการสถาปนาพระอัฐิเป็นพระเจ้าท็อกจงมีศักดิ์เทียบเท่ากษัตริย์ในเวลานี้พระนางได้เป็นผู้สำเร็จราชการแห่งโซซอนร่วมกับพระอัยยิกาจองฮีพระสัสสุของพระนาง พระพันปีอินซูนั้นทรงมีอิทธิพลอย่างมากในราชสำนัก พระนางทรงแทรกแซงราชกิจของพระเจ้าซองจง ตลอดรัชกาลเหตุการณ์ที่ถือว่าเกรียวกราวมาก และเป็นเหตุการณ์บทเรียนในประวัติศาสตร์ที่คนรุ่นหลังต้องกล่าวถึงก็คือคดีการประหาร พระมเหสียุน สืบเนื่องจากมเหสียุนทำพระพักตร์พระเจ้าซองจงเป็นแผล ซึ่งตามกฏของราชสำนักแล้ว ถือว่าเป็นเรื่องผิดร้ายแรง เข้าข่ายปลงพระชนม์กษัตริย์กันเลยทีเดียว พระพันปีอินซูพิโรธมาก จึงผลักดันให้พระเจ้าซองจงปลดมเหสียุน และขับออกจากวัง ใน ค.ศ. 1479 และเมื่อจับได้ว่า อดีตมเหสียุน ยังมีฐานอำนาจ จึงสั่งให้พระเจ้าซองจงออกพระราชโองการประหารอดีตมเหสียุน ใน ค.ศ. 1482
สวรรคต.
พระนางอินซูทรงถูกพระเจ้ายอนซัน ผู้เป็นพระนัดดาของพระนางสำเร็จโทษ ในปี ค.ศ.1504 เนื่องจากพระนางเป็นผู้อยู่เบื้องหลังการประหารชีวิตอดีตพระมเหสียุน พระมารดาของพระเจ้ายอนซัน
ปลาผีเสื้อถ้ำ

ปลาผีเสื้อถ้ำ (ชื่อวิทยาศาสตร์: "Cryptotora thamicola") เป็นปลาในวงศ์ปลาค้อ (Balitoridae) โทรโกลไบต์ถิ่นเดียวในประเทศไทย มีความยาวมาตรฐานได้ 2.8 เซนติเมตรปลานี้เป็นที่รู้จักว่าครีบของมันสามารถเกาะภูมิประเทศและสามารถปีนได้ ปลานี้เป็นสมาชิกชนิดเดียวเท่าที่ทราบของสกุลของมัน ชนิดนี้มีการบันทึกจากจุดใต้ดินแปดจุดในคาสต์ปางมะผ้า (Pang Mapha karst formation) ในจังหวัดแม่ฮ่องสอน ประเทศไทย ชนิดนี้มีขอบเขตการพบเกือบ 200 ตารางกิโลเมตร แต่มีพื้นที่การครอบครอง 6 ตารางกิโลเมตร ยังไม่ทราบความเชื่อมโยงของระบบคาสต์นี้ บางถ้ำเชื่อมต่อกันอย่างแน่นอน ชนิดนี้พบในแปดถ้ำ มีบันทึกจากถ้ำซู่ซ่า (ซึ่งมีการรวบรวมครั้งแรกในเดือนพฤษภาคม ค.ศ. 1985) และแม่ลานา นอกจากนี้ ยังอาจพบในถ้ำอยู่ใต้น้ำอื่นในพื้นที่อีก ทว่า ชนิดนี้อาจมีภัยคุกคามจากมลภาวะเกษตรกรรมซึ่งอาจกระทบต่อทั้งระบบคาสต์
ปลาชนิดนี้ไม่มีสารสีและไม่มีตามองเห็น เช่นเดียวกับปลาถ้ำอื่น ชนิดนี้อยู่ร่วมกับปลาค้อถ้ำอีกชนิดหนึ่ง คือ "Schistura oedipus" ชนิดนี้ปรับตัวกับน้ำไหลใต้ดินที่เร็วในเขตลึกกว่าของถ้ำ (กว่า 500 เมตรจากทางเข้า) มันอาศัยจุลินทรีย์และสารอินทรีย์ของถ้ำ และไวมากต่อการรบกวน คุณภาพน้ำและการเปลี่ยนแปลงทางอุทกศาสตร์
ในปี ค.ศ. 2016 มีรายงานว่าปลาผีเสื้อถ้ำเดินด้วยท่าเดินลำดับข้าง คู่ทแยงคล้ายสัตว์สี่ขา แสดงว่ากระดูกโอบเชิงกรานแข็งแร็งติดอยู่กับแนวกระดูกสันหลัง
นอส

นอส  เป็นวงดนตรีแนวร็อก ออกจำหน่ายอัลบั้มแรก Boost ในปี พ.ศ. 2554 ภายใต้สังกัด วีเรคคอร์ดส โดยชื่อวง NOS ย่อมาจาก Nitrous Oxide System ซึ่งเป็นตัวที่กดแล้วทำให้รถเร็วขึ้นแรงขึ้น ทำให้ไปสอดคล้องกับชื่ออัลบั้มแรกของวง คือ BOOST
ประวัติ.
ก้อ จ๊อบ เนฟ ร่วมกันตั้งวงเล่นดนตรีกันตั้งแต่ ม.1 ที่ร.ร.สิงห์บุรี จนเมื่อ ม.3 มีเวทีประกวด จึงชวนแชมป์มาเล่นกีต้าร์ด้วย ซึ่งขณะนั้น แชมป์อยู่ ม.5 แต่แชมป์มีมือเบสมาด้วย จ๊อบเลยต้องให้มือเบสคนนั้นเล่นแทน และตอนนั้นจ๊อบมาเรียนต่อที่กรุงเทพ จึงแยกกันไปสักพัก เล่นกันได้ประมาณ 2 ปี มือเบสคนนั้นก็ออกไป จ๊อบจึงได้กลับมาเล่น จากนั้นทางวงอยากได้มือกีต้าร์อีกคน จึงได้ดึง อาร์ท เข้ามาเล่น 
เมื่อทั้งวงคิดลงตัวแล้ว จึงเข้าประกวดตามงานแข่งดนตรีต่างๆ ที่จังหวัดลพบุรี สิงห์บุรี และจังหวัดในภาคกลาง ได้รางวัลที่ 1 รางวัลที่ 2 บางเวทีก็รางวัลได้ชมเชย และเงินรางวัลที่ได้ก็สะสมมาทำห้องซ้อมกันเองที่บ้านเนฟ โดยมีพ่อของเนฟเป็นคนดูแลและฝึกสอน 
พอทางวงอยากมีอัลบั้มเป็นของตัวเอง จึงเริ่มประกวดตามงานใหญ่ๆ และได้เข้าประกวดพานาโซนิคสตาร์ชาเลนซ์ ปี 2547 และได้รับรางวัลชนะเลิศภาคกลางมา แล้วในระดับประเทศได้รางวัลชมเชย และได้เซ็นสัญญาเป็นศิลปิน rs อยู่มา 1 ปี แต่ทางวงรู้สึกว่าไม่ได้มีอะไรเกิดขึ้น จึงขอถอนสัญญาออกมา จากนั้นก็เริ่มประกวดกันใหม่ จนมาถึงงานอยุธยาปาร์ค มิวสิค คอนเทส ได้รับรางวัลรองชนะเลิศอันดับ 1 พอดีเข้าตา เอก aratist จึงเรียกมาสกรีนเทสที่แกรมมี่ แล้วสกรีนเทสผ่าน เลยได้มีโอกาสได้ทำอัลบั้ม
เข้าสู่ค่ายฮัมเบรลล่า.
เมื่อได้เซ็นสัญญาเข้าสู่ค่ายฮัมเบรลล่า ของจีเอ็มเอ็ม แกรมมี่ วงนอสได้ปล่อยเพลงแรกในปี 2551 ชื่อเพลง "บ้าบิ่น" แต่ไม่ประสบความสำเร็จ แต่ด้วยความไม่ยอมแพ้ จึงตัดสินใจทำเพลงต่อ จนเกิดเพลงฮิตอย่าง "กอด", "ไม่มีหัวใจ...ไร้สมอง", "พร่ำเพ้อ", และ "ชา" จากนั้นก็ได้ปล่อยอัลบั้ม "Boost" ในปี 2554 ซึ่งนับเป็นเวลา 3 ปีนับจากปล่อยเพลงแรกออกมา
วงนอสได้หยุดทำเพลงไปเป็นเวลา 3 ปี โดยก้อชี้แจงว่า เจ้าของค่ายเพลง (ฟองเบียร์) พาไปร้องเพลงโปรเจคท์พิเศษ และเล่นมิวสิกวิดีโอของศิลปินคนอื่นๆ ด้วย จนกลับมาปล่อยเพลง "ใสใส" และ "หน้าร้ายร้าย" ซึ่งก้อได้เล่าว่า เพลงใหม่นี้จะลดคีย์ลงมาจากอัลบั้ม Boost ซึ่งใช้เสียงสูง 
จนกระทั่งค่ายวีเรคคอร์ดสได้ปิดตัวลง พวกเขาจึงถูกโอนไปยังค่ายเนเวอร์มายด์ เรคคอร์ด พร้อมกับปล่อยเพลง "คิดไปเอง" จากนั้นก็ย้ายไปยังค่าย Up^G กับ Werkgang โดยมีผลงานออกมาเป็นระยะๆ
ปัญหาเรื่องการลบมิวสิควีดีโอ และการหยุดทำเพลง.
ในปี พ.ศ. 2561 วงนอส ซึ่งในตอนนั้นอยู่ค่าย Werkgang ได้ปล่อยเพลงใหม่ "ทนทำไม" แต่ด้วยเหตุผลบางประการ ค่ายเพลงจึงลบมิวสิควีด๊โองานแรกลง ซึ่งตอนนั้นมียอดวิวประมาณ 5 ล้านวิว แล้วตัดสินใจลงมิวสิควีดีโองานใหม่ สร้างความไม่พอใจให้กับแชมป์ มือกีตาร์ของวง จนทำให้เขาออกมาโพสต์ระบายความรู้สึกลงเฟซบุ๊ค
วงนอสสิ้นสุดสัญญากับทางค่ายลงในอีกไม่กี่ปีต่อมา และเป็นช่วงเวลาใกล้เคียงกับที่เกิดวิกฤตไวรัสโควิด-19 ศิลปินในวงทั้งสามคนจึงตัดสินใจแยกวงเพื่อไปประกอบอาชีพส่วนตัว
กลับมาอีกครั้ง.
ในปี พ.ศ. 2566 เหล่าศิลปินทั้งสาม ก้อ แชมป์ เนฟ ได้กลับมารวมวงอีกครั้ง และปล่อยผลงานเพลงใหม่ "ตัวแทนของใคร" ในนามศิลปินอิสระ ไม่สังกัดค่ายเพลง โดยทางวงกล่าวไว้ว่า นี่คือผลงานที่พวกเขาทำกันเองแทบจะ 100 เปอร์เซนต์
สมาชิก.
<templatestyles src="Col-begin/styles.css"/>
การบันทึกด้วยคลื่นเสียงความถี่สูงทางสูติศาสตร์

การบันทึกด้วยคลื่นเสียงความถี่สูงทางสูติศาสตร์เป็นการใช้การบันทึกด้วยคลื่นเสียงความถี่สูงในการตั้งครรภ์ ซึ่งใช้คลื่นเสียงสร้างภาพเรียลไทม์ของเอ็มบริโอหรือทารกในครรภ์ที่กำลังเจริญในมดลูก (ครรภ์) มารดา กระบวนการดังกล่าวเป็นส่วนมาตรฐานของการดูแลก่อนกำเนิดในหลายประเทศ เพราะให้สารสนเทศต่าง ๆ เกี่ยวกับสุขภาพของมารดา กำหนดเวลาและความคืบหน้าของการตั้งครรภ์ และสุขภาพและการเจริญของเอ็มบริโอหรือทารกใครรภ์
สมาคมคลื่นเสียงความถี่สูงในสูติศาสตร์และนรีเวชวิทยาระหว่างประเทศ (International Society of Ultrasound in Obstetrics and Gynecology) แนะนำให้หญิงตั้งครรภ์ทุกคนตรวจคลื่นเสียงความถี่สูงทางสูติศาสตร์รูทีนระหว่างอายุครรภ์ 18 ถึง 22 สัปดาห์เพื่อยืนยันกำหนดเวลาการตั้งครรภ์ เพื่อวัดทารกในครรภ์เพื่อให้สามารถพบความผิดปกติการเจริญอย่างรวดเร็วต่อมาในการตั้งครรภ์ และเพื่อประเมินสภาพวิรูปแต่กำเนิดและการตั้งครรภ์บุตรหลายคน (คือ แฝด) นอกจากนี้ ISUOG แนะนำให้หญิงตั้งครรภ์ตรวจคลื่นเสียงความถี่สูงทางสูติศาสตร์ระหว่างอายุครภ์ 11 สัปดาห์ถึง 13 สัปดาห์ 6 วันในประเทศที่มีทรัพยากรพอทำ การตรวจบันทึด้วยคลื่นเสี่ยงความถี่สูงในระยะการตั้งครรภ์ต้นขนาดนี้สามารถยืนยันกำหนดเวลาของการตั้งครภ์ได้แม่นยำขึ้นและยังสามารถประเมินทารกในครรภ์หลายคนและความผิดปกติแต่กำเนิดสำคัญในขั้นต้น ๆ การวิจัยแสดงว่าคลื่นเสียงความถี่สูงทางสูติศาสตร์รูทีนก่อนอายุครรภ์ 24 สัปดาห์สามารถลดความเสี่ยงการไม่สามารถรู้การตั้งครรภ์บุตรหลายคนได้อย่างสำคัญและสามารเพิ่มการกำหนดวันการตั้งครรภ์เพื่อลดความเสี่ยงการชักนำการคลอดในการตั้งครรภ์เกินกำหนด ทว่า ไม่มีความแตกต่างในการเสียชีวิตปริกำเนิดหรือผลเสียสำหรับทารก
การใช้ทางการแพทย์.
การตั้งครรภ์ช่วงต้น.
สามารถเห็นถุงการตั้งครรภ์ (gestational sac) อย่างน่าเชื่อถือทางคลื่นเสียงความถี่สูงผ่านช่องคลอดเมื่ออายุครรภ์ 5 สัปดาห์ (ประมาณ 3 สัปดาห์หลังตกไข่) ควรเห็นเอ็มบริโอเมื่อวัดขนาดถุงการตั้งครรภ์ได้ 20 มิลลิเมตร ตรงกับประมาณห้าสัปดาห์ครึ่ง ปกติเห็นหัวใจเต้นทางคลื่นเสียงความถี่สูงผ่านช่องคลอดเมื่อเอ็มบริโอวัดขนาดได้ 5 มิลลิเมตร แต่อาจมองไม่เห็นจนเอ็มบริโอมีขนาดถึง 7 มิลลิเมตร คือ อายุครรภ์ประมาณ 7 สัปดาห์ บังเอิญว่าการแท้งส่วนมากก็เกิดที่อายุครรภ์ 7 สัปดาห์เช่นกัน อัตราการแท้ง โดยเฉพาะการแท้งคุกคาม ลดลงอย่างสำคัญหากตรวจพบหัวใจเต้นปกติ
ไตรมาสแรก.
ในไตรมาสแรก การตรวจคลื่นเสียงความถี่สูงมาตรฐานตรงแบบมี
ไตรมาสที่สองและสาม.
ในไตรมาสที่สอง การตรวจคลื่นเสี่ยงความถี่สูงมาตรฐานตรงแบบมี
เสียงในใจ

"เสียงในใจ" เป็นซิงเกิลจากความร่วมมือระหว่างนักร้องจากวงโปเตโต้ พัฒน์ชัย ภักดีสู่สุข และ นักร้องจากวงค็อกเทล ปัณฑพล ประสารราชกิจ ในปี พ.ศ. 2559 กับค่ายจีนี่เรคคอร์ดสในเครือจีเอ็มเอ็ม แกรมมี่ ประพันธ์เนื้อร้อง-แต่งทำนองโดย ปัณฑพล ประสารราชกิจ ,ทีฆทัศน์ ทวิอารยกุล และเรียบเรียงโดย วิวัฒน์ สว่าง วรรณรัตน์ ,ปัณฑพล ประสารราชกิจ ,ทีฆทัศน์ ทวิอารยกุล ,เชาวรัตน์ หรรษคุณาฒัย 
เรื่องราวในเพลงพูดถึงวัยรุ่นที่มักจะเจอกับคำดูถูกจากคนอื่นที่คอยมาบั่นทอนจิตใจ แต่หากลองมองย้อนกลับมาที่หัวใจตัวเองแล้วจะรู้ว่าความฝันนั้นยิ่งใหญ่แค่ไหน
เพลงนี้ยังได้ เชาว์ (มือกีต้าร์) และ ฟิลิปส์ (มือกลอง) จากวง Cocktail และ โอม (มือเบส) Potato มาร่วมเล่นดนตรีให้กับเพลงนี้ด้วย 
ทั้งมีนักแสดงมาร่วมแสดงอาทิ ลี ฐานัฐพ์ โล่ห์คุณสมบัติ พระเอกใหม่ GMMTV หรือ เซอร์เวย์ จากซีรีส์ ยู-พรินซ์ซีรีส์
การตอบรับ.
เพลง "เสียงในใจ" ได้อันดับสูงสุดที่ 10 จากการจัดอันดับของเว็บไซต์ Gmember.com ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 26 มีนาคม พ.ศ. 2559
โรแบร์ต บาราญ

โรแบร์ต บาราญ (22 เมษายน ค.ศ. 1876 – 8 เมษายน ค.ศ. 1936) เป็นนักโสตวิทยาชาวออสเตรีย-ฮังการี เกิดที่กรุงเวียนนา ในครอบครัวชาวยิวฮังการี เป็นบุตรของอิกนาซ บาราญ และมาริยา ฮ็อค บาราญเรียนวิชาแพทย์ที่มหาวิทยาลัยเวียนนา เมื่อทำงานเป็นแพทย์ บาราญได้ทดลองฉีดของเหลวเข้ารูหูของผู้ป่วยเพื่อลดอาการวิงเวียน เขาพบว่าเมื่อฉีดของเหลวเย็นเข้าไป ผู้ป่วยจะมีอาการรู้สึกหมุนและตากระตุก และเมื่อเปลี่ยนเป็นของเหลวอุ่น ผู้ป่วยจะมีอาการตากระตุกในทิศทางตรงข้าม บาราญจึงตั้งสมมติฐานว่าเอนโดลิมฟ์จะต่ำลงเมื่ออยู่ในอุณหภูมิเย็นและสูงขึ้นเมื่ออยู่ในอุณหภูมิอุ่น เขาพบว่าทิศทางการไหลของเอนโดลิมฟ์มีผลต่อการรับรู้อากัปกิริยาและการรักษาสมดุลของร่างกาย บาราญได้ทดลองจนพบว่าการผ่าตัดสามารถรักษาโรคทางระบบรักษาสมดุลได้ หลังจากนั้นเขาได้ศึกษาด้านอื่น ๆ ของการรักษาสมดุล รวมถึงหน้าที่ของสมองส่วนซีรีเบลลัม
ในช่วงสงครามโลกครั้งที่หนึ่ง บาราญทำงานเป็นศัลยแพทย์ในกองทัพออสเตรีย-ฮังการี แต่ถูกกองทัพรัสเซียจับตัว ขณะถูกคุมขัง บาราญได้รับแจ้งว่าเขาเป็นผู้ที่ได้รับรางวัลโนเบลสาขาสรีรวิทยาหรือการแพทย์ประจำปี ค.ศ. 1914 บาราญได้รับการปล่อยตัวในปี ค.ศ. 1916 หลังมีการเจรจาทางการทูตระหว่างรัสเซียกับกาชาด บาราญเข้าร่วมพิธีรับรางวัลโนเบลในปีเดียวกัน ปีต่อมา บาราญดำรงตำแหน่งศาสตราจารย์ที่คณะแพทยศาสตร์ มหาวิทยาลัยอุปซอลา และดำรงตำแหน่งนี้จนกระทั่งเสียชีวิต 
ด้านชีวิตส่วนตัว บาราญแต่งงานกับอีดา เฟลีซีทัส แบร์เกอร์ ในปี ค.ศ. 1909 มีบุตรด้วยกัน 3 คน บาราญเสียชีวิตที่เมืองอุปซอลาในปี ค.ศ. 1936
กีฬาเดฟลิมปิก

กีฬาเดฟลิมปิก  หริอชื่อเดิม กีฬาผู้พิการทางการได้ยินโลก  เป็นมหกรรมกีฬาสำหรับผู้พิการทางการได้ยินซึ่งจัดขึ้นโดยคณะกรรมการกีฬาคนหูหนวกระหว่างประเทศ  ชื่อการแข่งขันเกิดจากการรวมกันของคำว่า "คนหูหนวก"  และ "โอลิมปิก"  ซึ่งหมายถึงการแข่งขันกีฬาโอลิมปิกของคนหูหนวก หรือ กีฬาเดฟลิมปิก 
กีฬาเดฟลิมปิกจัดขึ้นในทุก 4 ปี และเป็นการแข่งขันมหกรรมกีฬาที่เก่าแก่ที่สุดรองจากกีฬาโอลิมปิก การแข่งขันครั้งแรกที่จัดขึ้นที่ปารีส ในปี ค.ศ. 1924 ยังเป็นการแข่งขันกีฬาครั้งแรกสำหรับผู้ที่มีความพิการอีกด้วยโดยจัดทุกสี่ปีเสมอ ยกเว้นในช่วงสงครามโลกครั้งที่สอง และในปี ค.ศ. 1949 ได้มีการจัดการแข่งขันฤดูหนาวขึ้น ในช่วงแรกมีนักกีฬาเข้าแข้งขัน 148 คนจากประเทศในทวีปยุโรป
เดิมการแข่งขันใช้ชื่อว่า กีฬาคนหูหนวกนานาชาติ  ตั้งแต่ปี ค.ศ. 1924 จนถึง ค.ศ. 1965 และ กีฬาผู้พิการทางการได้ยินโลก  ตั้งแต่ปี ค.ศ. 1966 จนถึง ค.ศ. 1999
สรุปเหรียญตลอดกาล.
<templatestyles src="Col-begin/styles.css"/>
คิดไปเอง

"คิดไปเอง" เป็นซิงเกิลของวงนอส จากค่ายเนเวอร์มายด์ เรคคอร์ด ในเครือจีเอ็มเอ็ม แกรมมี่ ประพันธ์คำร้อง-ทำนองโดย เฉลิมพล ตันติ์ทวิสุทธิ์ และเรียบเรียงโดย ยสพร ประสาทศิลป์ ออกจำหน่ายในวันที่ 14 มีนาคม พ.ศ. 2559 
โดยมิวสิกวีดิโอนี้ถ่ายทำกันที่สถานที่ถ่ายทำเป็นร้านรถมอร์เตอร์ไซด์ แถว ถ.เกษตร-นวมินทร์ ได้ แพท-ณปภา ตันตระกูล มาร่วมเล่นในมิวสิกวีดิโอนี้ด้วย
เนื้อเพลงพูดถึงความรักที่เหมือนจะคิดไปเองฝ่ายเดียว เหมือนจะให้ความสำคัญกันแต่ก็ไม่ชัดเจน ซึ่งเรื่องแบบนี้ในปัจจุบันมันเกิดขึ้นเยอะมากกับสถานะที่ไม่ชัดเจนเลยทำให้บางคน คิดไปเอง ฝ่ายเดียวก็น่าจะตรงกับชีวิตของหลาย ๆ คนในตอนนี้
การตอบรับ.
เพลง "คิดไปเอง" ได้อันดับสูงสุดที่ 16 จากการจัดอันดับของเว็บไซต์ Gmember.com ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 26 มีนาคม พ.ศ. 2559
ฟุตบอลโลก 2018 รอบคัดเลือก โซนอเมริกาใต้

การแข่งขันฟุตบอลโลก 2018 รอบคัดเลือก โซนอเมริกาใต้ เป็นการแข่งขันฟุตบอลในทวีปอเมริกาใต้เพื่อคัดเลือกทีมฟุตบอลเข้าแข่งขันฟุตบอลโลก 2018 รอบสุดท้ายที่ประเทศรัสเซีย โดยโซนอเมริกาใต้ได้รับโควต้าทั้งหมด 4 ทีม กับอีก 1 ทีมที่มีสิทธิ์ไปแข่งรอบเพลย์ออฟกับทีมจากโซนอื่น ๆ
ตารางการแข่งขัน.
4 นัดในปี 2558 8 นัดในปี 2559 และ 6 นัดในปี 2560 รวมทั้งสิ้น 18 นัด
การแข่งขันเพลย์ออฟกับทีมจากโซนทวีปอื่น มีโปรแกรมลงเล่นระหว่างวันที่ 6–14 พฤศจิกายน พ.ศ. 2560
ทีมที่ผ่านเข้ารอบ.
ด้านล่างนี้คือทีมที่มาจากคอนเมบอลได้สิทธิ์ผ่านเข้าไปเล่นในรอบสุดท้าย.
1 ตัวหนา สื่อถึงแชมเปียนสำหรับปีนั้น. "ตัวเอียง" สื่อถึงเจ้าภาพสำหรับปีนั้น.
อันดับดาวซัลโว.
การแข่งขันทั้งหมดมี 242 ประตูที่ทำได้ใน 90 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
หน้าร้ายร้าย

"หน้าร้ายร้าย" เป็นซิงเกิลของวงนอส จากค่ายวีเรคคอร์ดส ในเครือจีเอ็มเอ็ม แกรมมี่ ประพันธ์คำร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ปฏิเวธ อุทัยเฉลิม ,นรเทพ มาแสง ,ยศพร ประสาทศิลป์ ออกจำหน่ายในวันที่ 23 มิถุนายน พ.ศ. 2558
มิวสิควิดีโอแพร่เผยครั้งแรกในวันที่ 23 มิถุนายน พ.ศ. 2558 ถ่ายทำกันที่ "บางแสน" เป็นเพลงทีพูดตรงๆเนื้อหาตรง ๆ ถึงคนที่ตัดสินคนจากเปลือก จากภายนอก นิยามสั้นๆของเพลงนี้คือ "เพราะคนเรานิสัยไม่ได้ดี เหมือนหน้าตาทุกคน"
การตอบรับ.
เพลง "หน้าร้ายร้าย" ได้อันดับสูงสุดที่ 11 จากการจัดอันดับของเว็บไซต์ Gmember.com ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 29 มิถุนายน พ.ศ. 2558
สโมสรฟุตบอลอยุธยา ยูไนเต็ด ในฤดูกาล 2559

ฤดูกาล 2559 เป็นฤดูกาลแรกของ สโมสรฟุตบอลอยุธยา ยูไนเต็ด ในระบบฟุตบอลลีกอาชีพของประเทศไทย หลังจากที่ก่อนหน้านี้เคยลงแข่งขันระดับสมัครเล่นในฟุตบอลชิงถ้วยพระราชทานประเภทต่างๆ ภายใต้ชื่อ เทศบาลเมืองเสนา
โดยสโมสรเริ่มลงแข่งขันอย่างเป็นทางการนัดแรกของฤดูกาลเมื่อวันที่ 19 มีนาคม พ.ศ. 2559 ในลีกภูมิภาค ดิวิชัน 2 (โซนภาคกลาง) และมีโอกาสลงแข่งขันในฟุตบอลถ้วยอย่างช้าง เอฟเอ คัพและโตโยต้า ลีกคัพเป็นครั้งแรก
สโมสรใช้สนามกีฬาเสนาบดีเป็นสนามเหย้า และเปิดฤดูกาลภายใต้การคุมทีมของราชัน สาระคำ ก่อนจะเปลี่ยนเป็นอภิรักษ์ ศรีอรุณ ในเดือนพฤษภาคม โดยเมื่อจบฤดูกาลสโมสรสามารถคว้าอันดับที่ 4 ในลีกภูมิภาค ดิวิชั่น 2 โซนภาคกลางได้สำเร็จ และได้เลื่อนชั้นสู่ไทยลีก 3
ก่อนเริ่มฤดูกาล.
ในการแข่งขันฟุตบอลชิงถ้วยพระราชทานประเภท ข. ประจำปี 2558 เพื่อที่จะหา 2 สโมสรเลื่อนชั้นขึ้นสู่ลีกภูมิภาค ดิวิชัน 2 สโมสร "เทศบาลเมืองเสนา" สามารถเข้าถึงรอบรองชนะเลิศไปพบกับสถาบันการพลศึกษา วิทยาเขตสมุทรสาคร ก่อนจะแพ้ไปในที่สุด แต่ก็ยังได้สิทธิเลื่อนชั้นขึ้นสู่ลีกภูมิภาค ดิวิชัน 2เนื่องจาก "โรงเรียนจ่าอากาศ" และ สมาคมศิษย์เก่าโรงเรียนปากช่อง ที่เป็นคู่แข่งขันในรอบรองชนะเลิศอีกคู่ ถูกปรับตกรอบทั้งสองทีมเนื่องจากใช้ผู้เล่นผิดคุณสมบัติในการลงแข่งขัน ทำให้สถาบันการพลศึกษา วิทยาเขตสมุทรสาครที่ชนะเทศบาลเมืองเสนาในรอบรองชนะเลิศได้แชมป์ไปโดยอัติโนมัติ และทำให้ "เทศบาลเมืองเสนา" ที่แพ้ในรอบรองชนะเลิศ ได้สิทธิเลื่อนชั้นไปอีกหนึ่งทีม
หลังจากได้เลื่อนชั้นสู่ลีกอาชีพของประเทศไทยเป็นครั้งแรก สโมสรได้จดทะเบียนนิติบุคคลดำเนินธุรกิจในรูปแบบบริษัทจำกัด ในชื่อ บริษัท อยุธยา ยูไนเต็ด (2015) จำกัด และเปลี่ยนชื่อสโมสรเป็นอยุธยา ยูไนเต็ด เพื่อลงแข่งขันในลีกภูมิภาค ดิวิชัน 2
โดยในการแข่งขันลีกภูมิภาค ดิวิชัน 2 สโมสรถูกจัดให้อยู่ในโซนภาคกลาง และยังคงใช้ผู้ฝึกสอนคนเดิมคือ "ราชัน สาระคำ" ที่พาสโมสรเลื่อนชั้นขึ้นมาเล่นในลีกอาชีพเป็นครั้งแรก และใช้สนามกีฬาเสนาบดี ตั้งอยู่ที่อำเภอเสนา จังหวัดพระนครศรีอยุธยา เป็นสนามเหย้า
สำหรับผู้เล่นที่ย้ายมาร่วมทีมในฤดูกาลนี้ ที่น่าสนใจได้แก่การคว้าตัว "รุ่งโรจน์ สว่างศรี" อดีตกองหลังทีมชาติไทย และ "อนนท์ บุญสุโข" กองกลางประสบการณ์สูง มาร่วมทีม รวมถึงการเซ็นสัญญากับ "ศุภกร รามกุหลาบสุข" อดีตกองหน้าของสโมสรฟุตบอลอาร์มี่ ยูไนเต็ด
ชุดแข่งขันและผู้สนับสนุน.
ฤดูกาลนี้สโมสรเปลี่ยนจากชุดของแกรนด์สปอร์ต มาใช้ชุดที่ผลิตโดยอีโก้ สปอร์ต และมีผู้สนับสนุนหลักบนอกเสื้อคือน้ำดื่มตรารีเจนซี่ และปั๊มน้ำมัน ปตท. (เสนา) นอกจากนี้ยังมีผู้สนับสนุนรายอื่นๆเช่น คลองสวนพลู รีสอร์ต (แขนเสื้อขวา) , อยุธยา อีซุสุ เซลส์ (แขนเสื้อซ้าย) , บ้านแพนแทรคเตอร์ , โรงแรมกรุงศรี ริเวอร์ , บริษัท สแปน จำกัด (ชายเสื้อด้านหลัง)
การแข่งขันในฤดูกาล.
ดิวิชั่น 2 โซนภาคกลาง.
สโมสรลงแข่งขันในลีกเป็นนัดแรกเมื่อวันที่ 19 มีนาคม 2559 ในนัดที่บุกไปชนะนครสวรรค์ เอฟซี 0–1 จากลูกโหม่งของรุ่งโรจน์ สว่างศรี โดยถือเป็นประตูแรกที่สโมสรยิงได้ในระดับลีกอาชีพ
ตารางคะแนน.
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
เรื่องจริงหรือนิยาย

"เรื่องจริงหรือนิยาย" เป็นซิงเกิลของวงSDF จากค่ายเนเวอร์มายด์ เรคคอร์ด ในเครือจีเอ็มเอ็ม แกรมมี่ ประพันธ์คำร้อง-ทำนองโดย เหมือนเพชร อำมะระ และเรียบเรียงโดย นิตินันท์ จันทรเดชา ,จีรศักดิ์ ไฝสิงห์ ,ฐาปนา ณ บางช้าง ,อาณัติ วิวรรธน์ธาดา ,ธีรยุทธ ลิ่ววิทยาคม ,ศรัณย์ ตันติตระกูล ออกจำหน่ายในวันที่ 25 กุมภาพันธ์ พ.ศ. 2559
เนื้อหาของเพลง ได้ถ่ายทอดออกมาจากเรื่องราวชีวิตจริงของนักร้องนำกล้ามโต "แชมป์ นิตินันท์" ที่บอบช้ำจากความรักมา แต่ได้มาเจอผู้หญิงคนหนึ่งเข้ามาในชีวิต เธอหายไปแล้วก็กลับมาอยู่ซ้ำๆ จนเขาไม่มั่นใจในความรักครั้งนี้ว่าจะเป็นเช่นไร
มิวสิกวีดิโอนี้ ถ่ายทำกันที่ เวนิส ดิ ไอริส แถววัชรพล โดยมีนักแสดง "โบวี่ อัฐมา" มารับบทนางเอกอีกด้วย
คู่กรณี

"คู่กรณี" เป็นซิงเกิลของวงเยสเซอร์เดส์ จากค่ายเนเวอร์มายด์ เรคคอร์ด ในเครือจีเอ็มเอ็ม แกรมมี่ ประพันธ์คำร้อง-ทำนองโดย คณิน สมันเลาะห์ ,เฉลิมพล ตันติ์ทวิสุทธิ์ และเรียบเรียงโดย อังค์กูณฑ์ ธนาทรัพย์เจริญ ,วีรยุทธ วัณโณ ,วสุรัตน์ พานิช ,อมร ตันติโชติมัย ออกจำหน่ายในวันที่ 8 ธันวาคม พ.ศ. 2558 
เป็นเพลงสนุกๆอารมณ์ดี ที่พูดถึงสถานการณ์ในช่วงลุ้นๆ ตอนที่เจอกัน ปิ๊งกันใหม่ๆ ใครๆก็อยากรู้ว่าคนที่เป็น “คู่กรณี” ของเราคนนี้ จะคิดเหมือนกันกับเราหรือเปล่า อยากจะเคลียร์ให้รู้เรื่องว่าระหว่างเรา จะยังไงกันดี
มิวสิควิดีโอเพลงนี้ ถ่ายทำที่สตูดิโอย่านรังสิต ได้ น้อง “หลับปุ๋ย ฐิติกานต์ สิทธิสัมพันธ์” นักแสดงดาวรุ่งจากช่อง 3 มาเล่นเป็นนางเอกให้ โดยเรื่องราวในมิวสิควิดีโอจะพูดถึงอาการต่างๆของคนของคนที่กำลังอยู่ในช่วงลุ้นๆ ว่าเค้าจะโทรมามั้ย เค้าจะไลน์มารึเปล่า แล้วจะได้เจอกันอีกมั้ย อาการที่มักจะเกิดขึ้นกับทุกคนที่กำลังมีความรัก และน้องหลับปุ๋ยก็เล่นได้อย่างน่ารักมาก แถมตอนท้าย ยังจะมีเรื่องราวหักมุมนิดๆ
การตอบรับ.
เพลง "คู่กรณี" ได้อันดับสูงสุดที่ 16 จากการจัดอันดับของเว็บไซต์ Gmember.com ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 14 ธันวาคม พ.ศ. 2558
สุริยุปราคา 11 สิงหาคม พ.ศ. 2561

สุริยุปราคาบางส่วนจะเกิดขึ้นในวันที่ 11 สิงหาคม พ.ศ. 2561 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาบางส่วนเกิดขึ้นในภูมิภาคขั้วโลก เมื่อศูนย์กลางเงาของดวงจันทร์นั้นพลาดหรือไม่ได้ทอดลงมาบนโลก
ภาพ.
<BR>ภาพเคลื่อนไหวแนวเส้นทาง
อุปราคาที่เกี่ยวข้อง.
สุริยุปราคา พ.ศ. 2558–2561.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
สุริยุปราคา 6 มกราคม พ.ศ. 2562

สุริยุปราคาบางส่วนเกิดขึ้นในวันที่ 6 มกราคม พ.ศ. 2562 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาบางส่วนเกิดขึ้นในภูมิภาคขั้วโลก เมื่อศูนย์กลางเงาของดวงจันทร์นั้นพลาดหรือไม่ได้ทอดลงมาบนโลก
ภาพ.
<BR>ภาพเคลื่อนไหวแนวเส้นทาง
อุปราคาที่เกี่ยวข้อง.
สุริยุปราคา พ.ศ. 2561–2564.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
หมายเหตุ: สุริยุปราคาบางส่วนในวันที่ 15 กุมภาพันธ์ 2561 และ 11 สิงหาคม 2561 เกิดขึ้นระหว่างชุดเทอมก่อนหน้า
สุริยุปราคา 30 เมษายน พ.ศ. 2565

สุริยุปราคาบางส่วนเกิดขึ้นในวันที่ 30 เมษายน พ.ศ. 2565 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาบางส่วนเกิดขึ้นในภูมิภาคขั้วโลก เมื่อศูนย์กลางเงาของดวงจันทร์นั้นพลาดหรือไม่ได้ทอดลงมาบนโลก
ภาพ.
<BR>ภาพเคลื่อนไหวแนวเส้นทาง
อุปราคาที่เกี่ยวข้อง.
สุริยุปราคา พ.ศ. 2565–2568.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
แซรอส 119.
อุปราคาครั้งนี้เป็นส่วนหนึ่งของวงรอบแซรอสที่ 119 ซึ่งวนซ้ำทุก ๆ 18 ปี 11 วัน 8 ชั่วโมง ประกอบด้วย 71 เหตุการณ์ โดยชุดนี้เริ่มต้นจากสุริยุปราคาบางส่วน (ครั้งที่ 1–8) ในวันที่ 15 พฤษภาคม พ.ศ. 1393 (ค.ศ. 850) สุริยุปราคาเต็มดวง (ครั้งที่ 9–10) ในวันที่ 9 สิงหาคม พ.ศ. 1537 (ค.ศ. 994) และวันที่ 20 สิงหาคม พ.ศ. 1555 (ค.ศ. 1012) สุริยุปราคาผสม (ครั้งที่ 11) ในวันที่ 31 สิงหาคม พ.ศ. 1573 (ค.ศ. 1030) สุริยุปราคาวงแหวน (ครั้งที่ 12–62) เริ่มตั้งแต่วันที่ 10 กันยายน พ.ศ. 1591 (ค.ศ. 1048) จนถึงวันที่ 18 มีนาคม พ.ศ. 2493 (ค.ศ. 1950) จากนั้นเป็นสุริยุปราคาบางส่วนอีกครั้ง (ครั้งที่ 63–71) และชุดแซรอสนี้จบลงในสุริยุปราคาบางส่วน วันที่ 24 มิถุนายน พ.ศ. 2655 (ค.ศ. 2112) ซึ่งเป็นเหตุการณ์อุปราคาครั้งที่ 71 ของชุดแซรอสนี้ คราสเต็มดวงนานที่สุดของแซรอสนี้อยู่ในวันที่ 20 สิงหาคม พ.ศ. 1555 (ค.ศ. 1555) ที่ระยะเวลา 32 วินาที ส่วนคราสวงแหวนนานที่สุดของแซรอสนี้อยู่ในวันที่ 1 กันยายน พ.ศ. 2168 (ค.ศ. 1625) ที่ระยะเวลา 7 นาที 37 วินาที ทุกอุปราคาในชุดแซรอสนี้เกิดลงที่โหนดขึ้นของดวงจันทร์
มิตซูบิชิ อิเล็กทริค

มิตซูบิชิ อิเล็กทริค คอร์ปอเรชัน (; โรมาจิ: "มิสึบิชิ เด็งกิ คาบูชิกิ ไกฉะ") เป็นบริษัทผลิตอุปกรณ์และเครื่องใช้ไฟฟ้าข้ามชาติของญี่ปุ่น มีสำนักงานใหญ่ตั้งอยู่ในโตเกียว เป็นหนึ่งในบริษัทหลักในเครือมิตซูบิชิ
ชิงกันเซ็ง 800 ซีรีส์

800 ซีรีส์ เป็นรุ่นของรถไฟความเร็วสูง ชิงกันเซ็งของญี่ปุ่น ดำเนินงานโดยบริษัทรถไฟญี่ปุ่นคีวชู (JR คีวชู) ตัวรถผลิตโดยฮิตาชิ ปัจจุบันใช้วิ่งทำขบวน "สึบาเมะ" ระหว่าง ฮากาตะ กับ คูมาโมโตะ
การจัดขบวน.
รุ่นแรก.
รุ่นที่ผลิตระหว่างปี 2003-2005
แหนบรับไฟแขนเดี่ยวรุ่น PS207K ติดตั้งอยู่ที่ตู้ที่ 2 และ 5 
รุ่นใหม่.
รุ่นที่ผลิตระหว่างปี 2009-2010
แหนบรับไฟแขนเดี่ยวรุ่น PS207K ติดตั้งอยู่ที่ตู้ที่ 2 และ 5
มาริอันน์ เบอร์นาดอตต์

มาริอันน์ เบอร์นาดอตต์ เคาน์เตสแห่งวิสบอรย์ หรือชื่อเดิมว่า กุลลัน มาริอันน์ ลินด์เบรย์ (15 กรกฎาคม พ.ศ. 2467 – 16 พฤษภาคม พ.ศ. 2568) เป็นนักแสดงหญิงชาวสวีเดน มีชื่อในการแสดงว่า มาริอันน์ ลินด์เบรย์ (Marianne Lindberg) และ มาริอันน์ จาง-ลินด์เบรย์ (Marianne Tchang-Lindberg) เธอสมรสหนที่สองกับซิกวาร์ด เบอร์นาดอตต์ อดีตเจ้าชายแห่งสวีเดน
เธอให้การสนับสนุนงานเกี่ยวกับการรักษาภาวะอ่านไม่เข้าใจ ผู้ทุพพลภาพ การรักษาดวงตาของเด็ก รวมทั้งอุปถัมภ์ด้านศิลปะ
ประวัติ.
มาริอันน์ เป็นบุตรสาวของเฮลเก ลินด์เบรย์ กับธือรา ดาห์ลมัน น้องสาวคนหนึ่งของเธอชื่อ อิลวา (Ylwa) เป็นภริยาของบิกกี จักรพตี (Bicky Chakraborty) เจ้าของกิจการโรงแรมหลายแห่งในสวีเดน เข้ารับการศึกษาจากโรงเรียนสอนการแสดงดรามาเทนส์อีเลฟสโกลา (Dramatens elevskola) เมื่อปี พ.ศ. 2488-91 ครั้นสำเร็จการศึกษาเธอจึงเข้าสู่การเป็นนักแสดง โดยใช้ชื่อสำหรับการแสดงว่า มาริอันน์ ลินด์เบรย์ และออกแสดงที่โรงละครหลวงในสต็อกโฮล์มเป็นระยะเวลา 11 ปี ใน พ.ศ. 2526 เธอสำเร็จการศึกษาปริญญาสาขาประวัติศาสตร์ศิลป์วิทยาจากมหาวิทยาลัยสต็อกโฮล์ม และทำงานให้กับเอดวิน เออหร์สเตริม (Edvin Öhrström) ซึ่งเป็นช่างทำแก้วและประติมากร
เธอสมรสครั้งแรกกับกาเบรียล จาง (Gabriel Tchang) บุตรของเอกอัครราชทูตจีนประจำกรุงสต็อกโฮล์ม ทั้งสองมีบุตรด้วยกันสามคน ได้แก่
เธอสมรสครั้งที่สองกับซิกวาร์ด เบอร์นาดอตต์ เคานต์แห่งวิสบอรย์ อดีตเจ้าชายแห่งสวีเดน เมื่อวันที่ 30 กรกฎาคม พ.ศ. 2504 เธอจึงมีบรรดาศักดิ์เป็น "เคาน์เตสแห่งวิสบอรย์" ตามสวามี เพราะสามีได้รับการสถาปนาบรรดาศักดิ์ดังกล่าวจากแกรนด์ดัชเชสชาร์ล็อตแห่งลักเซมเบิร์ก ตั้งแต่วันที่ 2 กรกฎาคม พ.ศ. 2494 เป็นต้นมา แต่ราชสำนักสวีเดนไม่ยอมรับในบรรดาศักดิ์ดังกล่าว
มาริอันน์เสียชีวิตลงเมื่อวันที่ 16 พฤษภาคม พ.ศ. 2568 ณ บ้านพักคนชราในสต็อกโฮล์ม สิริอายุ 100 ปี
รายชื่อประเทศเรียงตามหนี้ต่างประเทศ

ด้านล่างนี้เป็น รายชื่อประเทศเรียงตามหนี้ต่างประเทศ ที่ค้างหนี้สินส่วนที่ไม่ใช่ทุนหรือหุ้นของผู้มีถิ่นฐานในประเทศก่อขึ้นกับผู้มีถิ่นในต่างประเทศ ทั้งหนี้สินที่มีดอกเบี้ย หรือไม่มีดอกเบี้ย ที่ทำให้เกิด หนี้สาธารณะ จากการกู้ยืมเงินหรือเครดิตจากรัฐบาล
หมายเหตุ.
<templatestyles src="Reflist/styles.css" />
รายชื่อประเทศเรียงตามการส่งออกส่วนประกอบอากาศยาน

ด้านล่างนี้เป็น รายชื่อประเทศเรียงตามการส่งออกส่วนประกอบอากาศยานมากที่สุด 20 อันดับแรก ข้อมูลของ The Observatory of Economic Complexity เมื่อปี พ.ศ. 2555
รายชื่อประเทศเรียงตามการส่งออกส่วนประกอบยานยนต์

ด้านล่างนี้เป็น รายชื่อประเทศเรียงตามการส่งออกส่วนประกอบยานยนต์ มากที่สุด 20 อันดับแรก ข้อมูลของ The Observatory of Economic Complexity เมื่อปี ค.ศ. 2012
รายชื่อประเทศเรียงตามการส่งออกอุปกรณ์โทรคมนาคม

ด้านล่างนี้เป็น รายชื่อประเทศเรียงตามการส่งออกอุปกรณ์โทรคมนาคม มากที่สุด 20 อันดับแรก ข้อมูลของ The Observatory of Economic Complexity เมื่อปี ค.ศ. 2012
พรชนก เลี่ยนกัตวา

พรชนก เลี่ยนกัตวา (ชื่อเล่น: ปิ่น; เกิด 18 กรกฎาคม พ.ศ. 2541) เป็นนักร้องชาวไทย มีชื่อเสียงมาจากการเข้าแข่งขันรายการเดอะสตาร์ ค้นฟ้าคว้าดาว ปี 12 และได้ตำแหน่งรองชนะเลิศในปีนั้น รวมถึงยังมีชื่อเสียงจากการเข้าแข่งขันรายการศึกวันดวลเพลง และสามารถครองแชมป์ได้ถึง 10 สมัย
ก่อนหน้านั้น พรชนกเคยร่วมประกวดร้องเพลงลูกทุ่งในรายการและเวทีต่าง ๆ ตั้งแต่อายุ 4 ปี โดยมีจุดประสงค์จากคุณพ่อและคุณแม่ของเธอเอง และจากจุดนี้ทำให้เธอสามารถปลดหนี้ของครอบครัวกว่า 5 ล้านบาทลงได้ตอนอายุ 14 ปี และยังเป็นเจ้าของถ้วยรางวัลพระราชทานกว่า 20 ใบจากถ้วยรางวัลทั้งหมดกว่า 500 ใบ รวมถึงเธอยังเคยร่วมออกอัลบั้ม "เศรษฐกิจพอเพียง" ซึ่งเป็นอัลบั้มเพลงลูกทุ่งที่จัดทำโดยธนาคารเพื่อการเกษตรและสหกรณ์การเกษตร เมื่อปี พ.ศ. 2554 ด้วย ชีวิตครอบครัว มีพี่สาว 1 คน พรชนกเป็นน้องสาวแท้ๆ ของ ลูกปัด พิมพ์ชนก 
พรชนก จบระดับชั้นมัธยมศึกษาจากโรงเรียนมัธยมวัดสิงห์ และเข้าศึกษาต่อที่ สาขาวิทยุกระจายเสียงและวิทยุโทรทัศน์ คณะนิเทศศาสตร์ มหาวิทยาลัยกรุงเทพ
ในเดือนสิงหาคม พ.ศ. 2561 ปิ่น พรชนก ได้เซ็นสัญญากับค่ายใหม่แกรมมี่โกลด์ ในสังกัดแกรมมี่โกลด์ หลังหมดสัญญากับค่ายแกรมมี่โกลด์เมื่อ1ปี ก็ได้เป็นศิลปินอิสระ ต่อมา ได้ไปประกวดร้องเพลงรายการ "ชุมทางดาวทอง" ทางช่อง 7HD และได้เป็นพิธีกรรายการ "ชุมทางฮอตโชว์" อีกด้วย
เดอะสตาร์ค้นฟ้าคว้าดาวปี 12.
ปิ่น พรชนก ได้เข้ามาประกวดรายการเดอะสตาร์ ค้นฟ้าคว้าดาว ปี 12 ได้รับหมายเลขรหัส *3
เพลงที่ใช้ในการแข่งขัน.
ในห้องส่ง 15
กฤษฎา จันทร์ดี

กฤษฎา จันทร์ดี ชื่อเล่น บิ๊ก (เกิด 29 มีนาคม 2534) เป็นนักแต่งเพลงชาวไทย เจ้าของตำแหน่งชนะเลิศจากรายการเดอะสตาร์ ค้นฟ้าคว้าดาว ปี 12 ปัจจุบันมีผลงานกับทางจีเอ็มเอ็ม แกรมมี่
ประวัติ.
บิ๊ก กฤษฎา เกิดที่จังหวัดเชียงใหม่ ปัจจุบันจบระดับปริญญาตรี คณะมนุษยศาสตร์และสังคมศาสตร์ มหาวิทยาลัยราชภัฏเชียงใหม่ หลักสูตรรัฐประศาสนศาสตร์ สาขาวิชาบริหารรัฐกิจ
รางวัล.
พ.ศ. 2559
พ.ศ. 2560
ทองหล่อ ไตรรัตน์

ทองหล่อ ไตรรัตน์ (28 พฤศจิกายน พ.ศ. 2463 – 18 พฤศจิกายน พ.ศ. 2550) เป็นผู้ฝึกสอนกระบี่กระบองแห่งสำนักดาบศรีไตรรัตน์ และเป็นประธานฝ่ายเทคนิค ของสมาคมฟันดาบสมัครเล่นแห่งประเทศไทย
ทองหล่อ ไตรรัตน์ ยังเป็นผู้ฝึกสอนกระบี่กระบองให่แก่วาเลรีโอ ซาดรา ผู้ซึ่งทำการเผยแพร่ต่ออย่างกว้างขวางในประเทศอิตาลี
ประวัติ.
ทองหล่อ ไตรรัตน์ เกิดที่เขตบางกอกน้อย จังหวัดธนบุรี เป็นบุตรคนที่ 3 ของนาวาตรีจรูญ ไตรรัตน์ และทองอยู่ ไตรรัตน์
ทองหล่อ ไตรรัตน์ ได้รับประกาศนียบัตรหลักสูตรช่างยนต์จากประเทศญี่ปุ่น และใน พ.ศ. 2490 เขาได้ทำงานที่บริษัท อาทรพาณิชย์ ในตำแหน่งหัวหน้างานฝ่ายช่างยนต์จนเกษียณอายุใน พ.ศ. 2529
กีฬาฟันดาบ.
ทองหล่อ ไตรรัตน์ เป็นผู้เผยแพร่ทั้งกีฬาฟันดาบไทยของประเทศไทย และสปอร์ตจัมบาระจากประเทศญี่ปุ่น รวมถึงเป็นผู้ฝึกสอนนักกีฬาฟันดาบสากลโอลิมปิกทีมชาติไทย
เขายังเคยแนะนำการฟันดาบให้แก่นักกีฬามหาวิทยาลัยเกษตรศาสตร์ โดยได้แสดงให้เห็นถึงความสำคัญของระยะ กับจังหวะ มากกว่าความเร็ว รวมถึงหากยึดติดกับวัตถุ ต้องการพึ่งแต่ดาบที่ดีจนเกินไป ก็อาจทำให้ละเลยต่อการพัฒนาตน
ชีวิตส่วนตัว.
ด้านชีวิตส่วนตัว สมรสกับวัฒนา ไตรรัตน์ และมีบุตรธิดารวม 4 คน
ชิงกันเซ็ง E4 ซีรีส์

E4 ซีรีส์ เป็นรุ่นของรถไฟความเร็วสูงชิงกันเซ็งของญี่ปุ่น ดำเนินงานโดย บริษัทรถไฟญี่ปุ่นตะวันออก (JR ตะวันออก) ในเส้นทาง โทโฮกุชิงกันเซ็ง และ โจเอ็ตสึชิงกันเซ็ง รถไฟรุ่นนี้เป็นรถไฟรุ่นพิเศษที่มีห้องโดยสารสองชั้น และสามารถพ่วงกันสองขบวนเพื่อทำขบวนแบบ 16 ตู้
การจัดขบวน.
แหนบรับไฟ PS201 ติดตั้งไว้ที่ตู้ 4 และ 6
ภายใน.
ชั้นบนของตู้ที่ 1 ถึง 3 จัดวางที่นั่งแบบ 3+3 แบบไม่มีที่พักแขน ในขณะที่ชั้นล่างของตู้ที่ 1 ถึง 8 จัดวางที่นั่งแบบ 2+3 และชั้นบนของตู้ที่ 7 ถึง 8 เป็นที่นั่งชั้นกรีน จัดวางแบบ 2+2
ประวัติ.
รถไฟขบวน MAX (Multi Amenity Express) เริ่มวิ่งเดือนธันวาคม 1997 ในขบวน TOHOKU Shinkansen ขบวนละ 8 ตู้ เชื่อมต่อ 2 ขบวน เป็น 16 ตู้ ขบวน 8 ตู้รับผู้โดยสารได้ 817 คน 16 ตู้ก็ 1634 คน ถือเป็นรถไฟความเร็วสูงที่รองรับผู้โดยสารต่อขบวนมากที่สุดในโลก
ประวัติรถไฟขบวน MAX
20 ธันวาคม1997 เริ่มเปิดให้บริการในสาย Tohoku Shinkansen
28 เมษายน 1999 วิ่งประกบคู่กับขบวนTsubasa ของสาย Yamagata Shinkansen
07 พฤษภาคม 2001 Max ซีรีส์4 เริ่มให้บริการครั้งแรกในเส้นทาง Joetsu Shinkansen
22 กรกฎาคม 2001 ใช้วิ่งชั่วคราวในขบวน Max Asuma ขบวน Nagano Shinkansen วิ่งระหว่าง โตเกียว - คารุยซาวา
10 ธันวาคม 2005 ยกเลิกขบวนในเส้นทาง Tohoku Shinkansen ที่วิ่งตั้งแต่เมืองเซนไดขึ้นไปทางเหนือ
17 มีนาคม 2012 รถไฟสาย Joetsu Shinkansen เริ่มให้บริการ ขบวน 16 ตู้ตั้งแต่สถานี Echiko Yuzawa ไปนีงาตะ
28 กันยายน 2012 สาย Tohoku Shinkansen ได้หยุดให้บริการขบวน Max ที่เคยให้บริการตั้งแต่สถานี Omiya ที่ขึ้นไปทางเซนไดและหยุดพ่วงกับขบวน Tsuba สาย Yamagata Shinkansen
ปี 2014 ได้เปลี่ยนดีไซน์ภายนอกเพื่อให้สอดคล้องกับแคมเปญ Niigata Destination โดยเปลี่ยนสีที่ใช้บนตัวขบวนจากสีเหลืองเป็นสีปูนแดง และเพิ่มภาพวาดนกกะเรียนซึ่งเป็นสัญลักษณ์ของจังหวัดนีงาตะบนขบวนรถไฟ
ปี 2016 เสร็จสิ้นการทาสีภายนอก
24 มิถุนายน 2017 รถไฟสาย Tohoku Shinkansen จัดขบวนพิเศษใช้วิ่งระหว่าง อุเอโน-เซนได ในโอกาสครบรอบ 35 ปีที่รถไฟสาย Tohoku Shinkansen เปิดให้บริการ 
ปิดฉาก 24ปี เตรียมหยุดให้บริการรถไฟ "ชินคันเซ็น2 ชั้น" E4 Series "Max Toki" ที่อยู่คู่กับชาวญี่ปุ่นมายาวนาน!! ด้านทางเพจ Japanwalker ได้เคยโพสต์เผยไว้ว่า ลาก่อน MAX ซีรีส์ E4... ปีนี้รถไฟสาย Joetsu Shinkansen ขบวน Max Toki , Tanigawa ที่ใช้รุ่นซีรีส์ E4 มาครบ 20 ปีจะหยุดให้บริการในฤดูใบไม้ผลิ ซึ่งก็เป็นเรื่องน่าเสียดายอย่างมากสำหรับแฟนรถไฟในญี่ปุ่น